AlexejDobrolubov/national_council_slovak_2010 huggingface dataset:
23. schôdza NR SR - 2.deň - B. popoludni
Dátum: 2024-11-27
Poslanec: Migaľ, Samuel (HLAS - SD)
Druh vystúpenia: Vystúpenie

202. Ďakujem veľmi pekne, pán predsedajúci, za slovo. Celá idea tohto návrhu vznikla možno ešte niekedy dávno a možno aj v nejakej teraz neskoršej dobe a to, bohužiaľ, keď sme videli tragédie, ktoré sa stali ľuďom, ktorí majú na nás dávať pozor, ktorí nás majú chrániť, ktorí nám majú pomáhať. Sú v práci 24 hodín denne, 7 dní v týždni, 365 dní v roku. Starajú sa o to, aby sme mohli my pokojne spať. Ja si myslím a som presvedčený o tom, a o tomto je aj tento zákon, že takýto pokojný spánok si zaslúžia rodiny všetkých tých, ktorí sa o nás starajú, o policajtov, rodiny policajtov, rodiny hasičov, rodiny horských záchranárov, pretože často pracujú v náročných podmienkach a ja viem, je tu doba konsolidácie, doba šetrenia, doba veľkej psychickej záťaže na ľudí, kde pracujú pod veľkým tlakom. Tento zákon uvažuje nad tým, že v prípade, že sa stane tragédia, akú sme videli napríklad na ceste pri dopravnej nehode, kde hasiči pomáhali zachraňovať ľudské životy, alebo keď vidíme tragédiu, že policajt, ktorý nasadzuje svoj život pri ochrane majetku alebo zdravia slovenských občanov, zomrie, tak takýto človek, resp. jeho rodina si zaslúži, aby sa o ňu postaral štát. Aby sa o ňu postaral silný štát. Preto navrhujeme v tomto zákone, že v prípade, že počas služby takéhoto policajta, hasiča alebo horského záchranára dôjde k úmrtiu, jeho rodine bude automaticky vyplatená suma vo výške 50-tisíc eur preto, pretože takáto rodina príde o svojho živiteľa, je v extréme ťažkej situácii a silný štát sa má postarať o to, aby následky takejto tragédie boli čo najmiernejšie, aj tie dopady, samozrejme. Preto prichádzame s takýmto z môjho pohľadu veľmi rozumným systémovým opatrením, pretože áno, videli sme v minulosti, že vláda rozhodla, čo veľmi oceňujem, o príspevku pre rodiny po pozostalých policajtov, hasičov alebo záchranárov, ktorí zahynuli pri výkone služby. Na druhej strane dnes dávame aspoň istý spôsob psychickej pohody pre toho zasahujúceho príslušníka, že keď ide do práce a bude sa lúčiť vo dverách so svojou rodinou, tak aby vedel, že keď pri ochrane nás všetkých sa mu niečo stane, tak o jeho rodinu bude postarané. Považujem to za absolútne normálnu vec, ktorá v našej spoločnosti musí mať miesto, ja verím tomu, že tento návrh nájde podporu v celom tomto pléne. Myslím si, že takáto vec a takýto návrh alebo takýto zákon tu mal byť už dávno a ja budem rád, keď aj takýmto spôsobom sa posunieme v našej spoločnosti a v starostlivosti o všetkých policajtov, hasičov a záchranárov dopredu. Ďakujem veľmi pekne.
22. schôdza NR SR - 8.deň - B. popoludni
Dátum: 2024-11-04
Poslanec: Migaľ, Samuel (HLAS - SD)
Druh vystúpenia: Vystúpenie

89. Ďakujem pekne za slovo, pán predsedajúci. Aký tu bol kľud, doteraz, nevadí. Pani poslankyňa, dobre vám to tam píšu, len mám taký pocit, neberte to osobne, ale že neviete, čo čítate tam. Ale rešpektujem, pretože to prichádza z kúta hanby, v poriadku. (Smiech v sále.) Pán kolega Dostál, ďakujem za vecnú, konštruktívnu pripomienku, len som nepočul žiadne fakty, že čo by sa tam teda malo zmeniť, v tom návrhu. Súhlasím, že celá tá novela Trestného zákona asi mala prejsť v riadnom legislatívnom konaní. Čo bolo, bolo, tá novela prešla ako poslanecký návrh, hádam mi nikto v tejto sále nechce upierať moju poslaneckú iniciatívu. Proste ležalo to na podateľni tuším dva týždne alebo tri týždne... dobrý deň, pán kolega, (povedané s pobavením) ...teraz je to v prvom čítaní a ja verím, že prídete s nejakým konštruktívnym návrhom, o ktorom sa budeme baviť, aby sme vylepšili ten zákon. Pretože súhlasím, pokiaľ je nejaký konštruktívny návrh do tohto zákona, ja osobne, a bude mať nejakú logiku, ja osobne ho veľmi rád podporím a presadím v rámci nášho poslaneckého návrhu. A čo sa týka tých demagogických rečí, že sa tu nejako menili štatistiky, pozrite si naozaj čísla, ktoré sú z oficiálnych policajných štatistík. Žiadne dramatické zmeny ani v obchodoch, ani nikde inde sa neudiali. Pre korektnosť dodám, že si počkajme na ročné obdobie, kedy sa tieto štatistiky vyhodnotia a pokiaľ bude treba prijať nejakú ďalšiu úpravu, tak ju prijmeme. V každom prípade na záver dodám, že sa chystá celková revízia priestupkového zákona, veľká revízia priestupkového zákona, ktorá pôjde v riadnom legislatívnom konaní. To znamená, že to, o čom ste hovorili, budete sa môcť vyjadrovať, odborníci sa budú môcť vyjadriť a ja budem rád, keď tento návrh, ktorý predkladáme ako trojica poslancov, získa podporu ako koaličných partnerov, tak aj opozície. Ešte raz vás vyzývam v prípade, že budete mať konštruktívne pripomienky a návrhy, sem s nimi a poďme o tom diskutovať do druhého čítania. Ďakujem veľmi pekne, skončil som, pán predsedajúci.
16. schôdza NR SR - 2.deň - A. dopoludnia
Dátum: 2024-07-16
Poslanec: Migaľ, Samuel (HLAS - SD)
Druh vystúpenia: Vystúpenie s faktickou poznámkou

99. Ďakujem veľmi pekne za slovo, pán predsedajúci. No takú nervozitu, aká je v týchto posledných chvíľach v sále, som dávno nevidel. Kolega Glück to pomenoval veľmi presne. Ja sa len čudujem vám, kolegovia z Progresívneho Slovenska, že vy sa tu takto zastávate vašej opozičnej kolegyne pani Kolíkovej, pretože namiesto týchto vašich výlevov by ste podľa môjho názoru mali naozaj počúvať to, čo sa dialo počas jej vedenia rezortu spravodlivosti. A zazneli tu z vašej strany niekoľkokrát otázky na to, že ako to súvisí s Trestným zákonom. No presne tak to súvisí s Trestným zákonom, že tento Trestný zákon sa menil preto, aby keď sa opäť raz pani Mária Kolíková dostane k moci, opäť raz neumierali ľudia vo vyšetrovacej väzbe alebo počas vyšetrovania za používania metód, aké používali čurillovci, či už boli vo väzbe, alebo boli iba vyšetrovaní. Tak takto to súvisí. A opakovane som hovoril a hovorím, že žiaden zákon nie je vytesaný do kameňa, a keď ho treba zmeniť, tak sme tu na to, aby sme tu ten zákon menili. A práve preto sme tu aj teraz. A nemáme s tým absolútne problém, že keď to treba zmeniť, tak to zmeníme, pretože viete, vy hovoríte, alebo bola by situácia, keby sme to nemenili, tak vy by ste nás grilovali za to, že to nemeníme. Teraz keď to chceme zmeniť, tak nás zase grilujete za to, že to meníme. Tak ja mám taký občas pocit, že akási schizofrénia panuje vo vašom klube. Tak prosím vás pekne, buďte za to, aby sme to zmenili, keď tu dookola tvrdíte, že chcete chrániť eurofondy a jednoducho prestaňme s takýmito výlevmi. Ďakujem pekne.
15. schôdza NR SR - 9.deň - B. popoludní
Dátum: 2024-06-25
Poslanec: Migaľ, Samuel (HLAS - SD)
Druh vystúpenia: Vystúpenie s faktickou poznámkou

118. Ďakujem veľmi pekne. Ja som myslel, že sa zapojím do tejto rozpravy až na záver a že skúsim zhrnúť nejako fakticky, faktograficky a reagovať naozaj len na tú časť opozície, ktorú aj ja považujem za normálnu, aj tuto pred nami z tej SaS-ky považujem za normálnu, až na takéto výlevy kolegu Hlinu. Tiež by som vám mohol vyčítať tu kvantum vecí a mohli by sme to hádzať ako kopy hnoja, s tým máte vy osobne veľkú skúsenosť, ale áno, mrzí ma, že ste zaútočili takto povedzme na, na, na pani manželku pána poslanca Gašpara, viete, ona je učiteľka, to povedal, tak moja manželka možno aj tam do kúta hanby, ona robí charitu tak napríklad, aby ste to vedeli, na rozdiel od manželky tam ich lídra, ktorá robí bieleho koňa pánovi Matovičovi. Ale nechcel som odbočiť od tejto témy, ale naozaj toto nie je nič osobné a nikdy som nič osobné voči pani predsedníčke osobitného kontrolného výboru nikdy nemal a tento návrh nie je o žiadnych osobných pocitoch, tento návrh je o faktoch, faktoch, ktoré sa udiali počas rokovania alebo nerokovania osobitného kontrolného výboru a na ktoré jednoducho máme relevantné argumenty. Tak ja by som vás naozaj poprosil a ja sa o to snažím od začiatku, odkedy som nastúpil tu do parlamentu, aby som nebral politiku osobne, a ja to takto nerobím. Tak keby som vás pomohol pekne poprosiť, keby ste k tomu rovnako pristúpili aj vy. Ďakujem pekne. (Reakcia z pléna.)
35. schôdza NR SR - 5.deň - B. popoludní
Dátum: 2025-06-03
Poslanec: Mikloško, František (KDH)
Druh vystúpenia: Vystúpenie s faktickou poznámkou

74. Pán kolega, ja úplne s vami súhlasím, že s byrokraciou treba zápasiť, len trošku by som bol opatrný, lebo my všetci sme veľkí vyznávači Európskej únie, a teda už keď hovoríme o byrokracii, tak to je parádna byrokratická inštitúcia. Takže musíme tak nejako, tak nejako bojovať na všetkých frontoch, ale som za to, že byrokracia je hrozná vec. Ďakujem.
35. schôdza NR SR - 3.deň - A. dopoludnia
Dátum: 2025-05-29
Poslanec: Mikloško, František (KDH)
Druh vystúpenia: Vystúpenie s faktickou poznámkou

50. Pán poslanec Škripek, ďakujem za tieto úplne jasné slová, vlastne k tomu neni, čo dodať. Jediné, čo chcem povedať, že treba stále a stále opakovať a hovoriť o ruskej agresii na Ukrajine. Hovoríme tu o ekonomických sankciách, hovoríme, ako to, toto, hento vie niekomu škodiť. Ale kto hovorí o Ukrajine, ktorá je zrovnávaná so zemou? Koľko desaťročí sa bude dávať ekonomicky dokopy. Prečo? Len preto, že chce byť samostatný európsky národ, ktorý sa považuje sám za seba. Ďakujem ti a neni vlastne, čo dodať, povedal si všetko. Ruská agresia je proste najväčšie zlo od konca druhej svetovej vojny. Ďakujem.
33. schôdza NR SR - 14.deň - B. popoludní
Dátum: 2025-04-15
Poslanec: Mikloško, František (KDH)
Druh vystúpenia: Vystúpenie s faktickou poznámkou

109. Pôvodné znenie zákona vždy hovorí o úmysle navrhovateľov. Tak sme tam najprv našli definovanie že organizácia so zahraničnou podporou. Vyslovený xenofóbny proste výrok. Pamätáme to z čias komunizmu. Imperialistický Západ alebo ešte viac, imperialistické sily síli, a to už sme vedeli, že sa máme mať na pozore všetci. Potom prišiel lobing, vymedziť, vymedziť občiansky sektor na základe lobingu. Chcieť nejakým spôsobom vymedzovať tretí sektor podľa lobingu znamená siahnuť na jeho podstatu. Veď jeho poslaním je presne, proste angažovať sa vo verejnom sektore, angažovať sa na adresu štátnych orgánov a podobne. Možno aj toto vypadne, ale stále tam zostávajú nekonečné byrokratické a finančne náročné operácie, ktoré, ktoré budú sťažovať život a budú existenčne ohrozovať tie nadácie a občianske združenia. Ale čo je podstatné, navrhovatelia tohto zákona sú poslanci SNS. Ja som svedok celého vývoja strany Slovenskej národnej strany od novembra 1989. SNS je xenofóbna strana od začiatku, 1992, 1990 rok, Maďari za Dunaj, jediný jazykový zákon, na Slovensku iba slovenčina. 1992 vládneme si sami. V 1995 SNS navrhla na zákon na ochranu republiky, až medzinárodný tlak ho zrušil. SNS je xenofóbna strana, ktorá neznáša žiadny iný názor a má vyslovene totalitné prvky v sebe, totalitný zárodok. Aby tá, aby potlačila každý, každý, každý iný názor. A v tomto smere väzí ten zmysel tohto zákona. A preto je nemorálny. (Potlesk.)
33. schôdza NR SR - 14.deň - A. dopoludnia
Dátum: 2025-04-15
Poslanec: Mikloško, František (KDH)
Druh vystúpenia: Vystúpenie s faktickou poznámkou

20. Ja som sa prihlásil s faktickou skôr, ako ma pán poslanec Matovič vyzval, takže toto nie je reakcia na vás, ak dovolíte. Prijmeme tento zákon a už vidím tú vojnu poslaneckých klubov, ako každý deň jeden klub iný napadne, že tam niekto má, je pod vplyvom alkoholu a poďme fúkať a keď nedáš fúkať, tak potom dostaneš pokutu. Spomínali ste pána poslanca v minulosti, ktorý, ktorého priamo kamery načapali pri tom, ako mal vypité. No dobre, ale veď tí ľudia ho potom ďalej volili v ďalších voľbách a mal veľa preferenčných hlasov. Tak kto nesie zodpovednosť za to, že sa tolerujú takéto veci? Politici, alebo občania, ktorým to nevadí a ktorí ich volia? Spomínali ste, že ste vlastne urobili takmer historické gesto, že ste zastali svojím autom na prechode. No tak čo vám bráni v tom, aby ste urobili ďalšie historické gesto a váš klub každé ráno fúkal a tento výsledok tých dychových skúšiek dal na facebook? A celý národ uvidí, že toto je vzorový poslanecký klub, ktorý nepije, a tí ostatní sa dostanú do takého svetla, že nás už zrejme nikto nebude voliť. Takže, prosím vás, parlament je zodpovedný v prvom rade občanom. Občania majú byť tak vychovaní, aby jasne si zhodnotili, že kto zastupuje ich a kto spĺňa ich požiadavky. A toto je kľúč. Tieto zákony sú síce pekné, ale, ak dovolíte, ja za nich hlasovať nebudem, napriek tomu, že kedykoľvek môžem tuná fúkať.
33. schôdza NR SR - 13.deň - B. popoludní
Dátum: 2025-04-14
Poslanec: Mikloško, František (KDH)
Druh vystúpenia: Vystúpenie s faktickou poznámkou

114. Pán poslanec Matovič, spokojne ste nemuseli brať ohľad na môj vek, aj moje zásluhy. Vôbec by ste ma neprekvapili, kedy ste ho nebrali. Vy ste sám povedali, že ste v minulom volebnom období nesledovali tieto debaty. Prečo ste ich nesledovali, keď sú také vážne? Prečo teraz vystupujete? A to sa týka aj pána poslanca Vašečku. A keď vy hovoríte, že my sme také nedávali, ale my to nedávame ani dnes. Proste sme si vedomí toho politického, politickej situácie v parlamente. A nechceme dnes ukazovať, že akí sme my teda úžasní, ale vtedy, keď sme mali zodpovednosť a moc vtedy ste všetci mlčali. Aj vy, pán poslanec Matovič, ako premiér, ako aj minister financií. A ako premiér by ste mali obrovskú váhu, keby ste povedali, že tu ide o ľudské životy, a ja za tento zákon sa zasadzujem, nič ste nepovedali. Takže to je všetko. Ja som len položil otázku, že dávať ho vtedy, keď nemám politickú zodpovednosť a keď ma nikto nemôže obviniť, že vlastne podporujem vládu, ktorej tieto veci sú ľahostajné, a dávať to v opozícii, ja v tom vidím istý, istý druh falošnosti, prepáčte.
33. schôdza NR SR - 13.deň - A. dopoludnia
Dátum: 2025-04-14
Poslanec: Mikloško, František (KDH)
Druh vystúpenia: Vystúpenie s faktickou poznámkou

42. Chcem doplniť pána navrhovateľa, že ruský agresívny teroristický útok odsúdili aj slovenskí biskupi, metropolita Maxim Jonáš povedal, že „odsudzujem toto barbarstvo ruského mira“ . Biskup Trstenský povedal: „Odsudzujem barbarstvo ruskej agresie v ukrajinskom meste Sumy“ a rovnako sa vyjadril a odsúdil túto agresiu predseda Konferencie biskupov Slovenska Bernard Bober. K tomuto odsúdeniu teroristickej ruskej agresie sa pripájajú všetci poslanci KDH. Ďakujem. (Potlesk.)
33. schôdza NR SR - 10.deň - A. dopoludnia
Dátum: 2025-04-09
Poslanec: Mikloško, František (KDH)
Druh vystúpenia: Vystúpenie s faktickou poznámkou

26. Pán poslanec Krátky, vy ste sa vo svojom vystúpení dotkli akousi ideou alebo politického východiska Roberta Fica predsedu vlády pri návrhu tohto zákona. Ja by som v tom chcel pokračovať. Robertovi Ficovi sa rozpadá moc v rukách, teda moc, politická moc, ktorú súčasne predstavuje jeho vládna koalícia. Jeho percentá nestúpajú a neni ani náznak toho, že by tam mal nejakú rezervu. Jeho vládna koalícia je v permanentnej kríze, v permanentnej kríze a je bez perspektívy, to je dôležitá vec. V takejto situácii mu neostáva nič iné, len všetko v krajine rozvrátiť duchovne. Vidíme to na tom, že ministerka kultúry, ktorú on chráni a drží, úplne rozvracia kultúrne prostredie Slovenska a kultúrnu obec. Vidíme to na tom, že splnomocnenec vlády pre vyšetrovanie covidu úplne rozvracia medicínske prostredie, vedecké prostredie, že napriek tomu sa všetci voči nemu jasne, dokonca aj člen vládnej koalície minister zdravotníctva, stavajú, on ďalej pokračuje v tých svojich bludoch a chimérach. Teraz chce rozvrátiť Robert Fico týmto návrhom zákona duchovné prostredie Slovenska. Chce to všetko rozoštvať. Takýto rozvrat krajiny na všetkých vo všetkých smeroch, je posledná šanca na to, aby on ešte mohol si udržať moc. Vo chvíli, keď krajina je rozvrátená, tak vtedy ľudia začnú volať, tak už nech tu niekto urobí poriadok. Začnú volať po pevnej ruke, a toto je jediný motív jeho vládnutia, ktoré, ako som už povedal, sa mu v rukách rozpadá od začiatku jeho vládnutia. Toto je jediný motív, a v tomto smere je naozaj veľmi otázne, či jemu a takúto politickú... (Prerušenie vystúpenia časomerom. Potlesk.)
33. schôdza NR SR - 9.deň - B. popoludní
Dátum: 2025-04-08
Poslanec: Mikloško, František (KDH)
Druh vystúpenia: Vystúpenie s faktickou poznámkou

79. Pán poslanec Krátky, ja vám ďakujem, že ste spomenuli to obrovské množstvo tých skrátených legislatívnych konaní. Tu som počul, že to bolo 59,5 %. No ja v tom vidím taký nový slovenský spôsob vládnych dekrétov. Proste rýchlo dať, netreba tuná nejakú veľkú diskusiu, netreba čas na to, aby sa veci rozmysleli, aby sa mohlo o nich diskutovať. Vládne dekréty. Na druhej strane to hovorí o tom, že táto vládna koalícia nemá ani záujem tu nejako diskutovať. Proste potrebuje rýchlo vládnuť. Čiže to je nová podoba. Ja myslím, že to treba aj tak nejako oceniť, že vlastne táto vládna koalícia vymyslela istý typ vládnutia vládnymi dekrétmi. Ak 60 % zo všetkých zákonov, ktoré predložila, boli v skrátenom legislatívnom konaní, tak to nie je parlamentná demokracia, to je, to sú vládne dekréty. Ďakujem.
33. schôdza NR SR - 8.deň - A. dopoludnia
Dátum: 2025-04-04
Poslanec: Mikloško, František (KDH)
Druh vystúpenia: Vystúpenie s faktickou poznámkou

85. Pán poslanec Milan Majerský, veľmi správne si vo svojom prejave podotkol, že tu chýba navrhovateľ Robert Fico. Áno, Robert Fico na Devíne zdvihol zástavu zápasu na tomto posvätnom mieste, Devíne, a odvtedy je v prvej línii tohto zápasu, ale sem neprišiel. A neprišiel sem len preto, nielen preto, že je zbabelý, to poznáme ho od začiatku jeho politickej kariéry, ale neprišiel sem preto, lebo on neni pripravený diskutovať, on chce už len rozkazovať. On neni ochotný tu sedieť a počúvať iné názory. Na to on už je príliš vysoko. KDH vyzvalo všetky politické strany, aby rokovalo o svojom návrhu ústavného zákona. Všetky opozičné strany to prijali, SMER napriek tomu, že viackrát sa náš predseda poslaneckého klubu dožadoval stretnutia, ani neodpovedal, ani nezdvihol telefón. Vážené dámy a vážení páni, Robertovi Ficovi nejde o žiadne hodnoty. Robert Fico chce rozoštvať opozíciu. Robert Fico chce vykostiť KDH a Robertovi odkazujeme, Ficovi odkazujeme, že môže vykostiť nanajvýš špikovú kosť, ak sa mu ju podarí dobre uvariť. Ale KDH nevykostí. KDH nevykostili ani bývalí bolševici a nevykostia ho ani teraz bolševici. Robert Fico čím ďalej viac začína používať autoritatívne metódy vládnutia. A ja mu len odkazujem to, čo bolo napísané tu na kasárňach v Devíne u pohraničiarov – nepřejdou. Nepřejdou, pane Roberte Fico. Žiadny autoritatívny režim sa na Slovensku nebude zavádzať. O tom vás ubezpečujeme. (Potlesk.)
33. schôdza NR SR - 8.deň - A. dopoludnia
Dátum: 2025-04-04
Poslanec: Mikloško, František (KDH)
Druh vystúpenia: Vystúpenie s faktickou poznámkou

67. Pani poslankyňa Plaváková, som veľmi počúval váš príhovor. Hovorili ste veľmi osobne, hovorili ste z pozície matky a rodiča. Je to úplne v poriadku. Len zároveň ste zabudli alebo ste nejako preskočili to, že na takéto isté právo, takýto istý postoj matky, otca a rodiča majú právo aj tí ľudia, ktorí napríklad si neželajú, aby niektoré veci intímnych, pokiaľ ide o intímne otázky, boli vyučované v škole, pokiaľ oni s tým nesúhlasia, pričom, uvedomme si, že často tieto veci záležia len od ministra školstva, resp. jeho inštrukcií. A toto sa vlastne stále opakuje ako medzi týmito dvomi radami. Pri zákone, pri návrhu zákona, že aby... alebo uznesenia, aby sa potrat stal základným právom, ľudským právom, sa zabudlo na to, že proste niektorí, niektorí lekári i gynekológovia jednoducho majú problém vo svedomí. Pri zákone o cirkvách takisto. Obranou jednej, by som povedal, nejakej, vyslovenie nejakého názoru sa zároveň pokojne bude potláčať názor alebo nárok iného človeka alebo iných ľudí, alebo cirkvi. Čiže buďme opatrní, aby sme zase v tej obrannej politike, aby sme vedeli rešpektovať, že je tu aj iná skupina ľudí, ktorá napríklad si neželá, aby do intímnych vecí ich detí hovoril niekto to, s čím oni nesúhlasia. Také isté právo toho rodiča, ten rodič má také isté právo, ako máte vy právo voči svojej dcére. Ďakujem. (Potlesk.)
33. schôdza NR SR - 7.deň - A. dopoludnia
Dátum: 2025-04-03
Poslanec: Mikloško, František (KDH)
Druh vystúpenia: Vystúpenie s faktickou poznámkou

24. Pán poslanec Ledecký, ďakujem vám za skvelé vystúpenie, kompetentné. Viete, Ľudovít Štúr v 19. storočí povedal a vzdychol si vlastne, že Slováci nemajú zmysel pre štát, nemajú zmysel pre nič väčšieho, majú zmysel pre rodinu, nanajvýš pre dedinu, svoju obec alebo možno región. To bolo v 19. storočí. Dneska máme 21. storočie, posunulo sa to o to len, že Slováci stále majú zmysel len pre rodinu, nejakú, nejaký svoj región, dedinu a teraz sa k tomu pridružilo, že majú zmysel ešte pre svoju stranu, pre svoju straníckosť. Ale zmysel pre štát tu neni. A v tomto zmysle sa ukázalo, že proste vy, ktorí ste absolútne skúsení a máte za sebou obrovské výsledky v regióne, máte zmysel pre štát, viete, ako by sa to malo robiť. Tak vám veľmi pekne ďakujem a len vám chcem povedať, že pomalinky pracujte, pracujte, zberajte si veci, verím, že budete v najbližšej vláde minister (smiech) pre regionálny rozvoj. Máte môj hlas. (Reakcia z pléna.)
33. schôdza NR SR - 6.deň - A. dopoludnia
Dátum: 2025-04-02
Poslanec: Mikloško, František (KDH)
Druh vystúpenia: Vystúpenie s faktickou poznámkou

56. Pán poslanec Majerský, veľmi správne si hovoril o tých lekároch a sestričkách, ktoré do úmoru pracovali pri tých nakazených, teda ľuďoch, na covid. Do úmoru. Niektorí operovali ľudí s covidom, pretože tí ľudia životu ohrození. Tento zákon je výsmech týmto ľuďom, na čo sa obetovali, veď tí, ktorí porušovali zákony a vďaka ktorým možno aj tam boli tí pacienti, tí sú dneska víťazi. Veľmi správne si podotkol, že si spomenul tých mŕtvych. Ja si pamätám ako v Nitre na Cabajskom cintoríne už nemali ako pochovávať, v chladiacich kamiónoch tam boli mŕtvi, lebo proste nestačili to pochovávať. Nech tí, ktorí porušovali tento zákon, nech idú a pozrú sa do očí týmto pozostalým, aj vďaka nim, vďaka ich nedisciplinovanosti sa šíril ten covid, tak ako sa šíril. Ale to podstatné je, že tento zákon neni o odškodnení týchto ľudí, tento zákon je o rehabilitácii Roberta Fica. Tento zákon je o tom, že podporil, že bolo dobre, že on tam bez rúška hecoval tých ľudí, že celý covid je smiešna vec. Ale to znamená, že v tejto krajine tu začína vládnuť autokracia. A to znamená, že Robert Fico a predstavitelia tejto vládnej koalície si myslia, že my sme čínsky chural alebo severokórejský parlament. Nuž áno, tí, ktorí budú za tento nemravný zákon hlasovať, sú čínsky chural a sú severokórejský parlament, lebo ich vodca im to tak nariadil. Ale, pán predseda vlády, aj ostatní predstavitelia koalície, my nie sme čínsky chural, my sme slobodní ľudia. (Potlesk v sále.)
33. schôdza NR SR - 5.deň - B. popoludní
Dátum: 2025-04-01
Poslanec: Mikloško, František (KDH)
Druh vystúpenia: Vystúpenie s faktickou poznámkou

97. Ďakujem kolegovi Škripekovi za jeho vystúpenie, za komplexný pohľad na našu politiku. Chcel by som sa dotknúť toho, čo tam spomínal, naše kontakty s Azerbajdžanom, v súvislosti s tým, že vieme dobre veľmi, že minulý rok v septembri Azerbajdžan vyčistil prakticky celý Náhorný Karabach, vysťahoval, vysídlil 120-tisíc Arménov, všetkých, teraz mení tie kostoly, prapôvodné arménske kostoly mení na moslimské nejaké svätyne a podobne. Ale čo je kľúčové a ja som sa v tom obrátil aj s pani europoslankyňou Lexmann na predsedu vlády, že väzní osem predstaviteľov Náhorného Karabachu a jednoducho je našou povinnosťou ako člena Európskej únie proste zastať sa týchto ľudí. Sú väznení, nehovoriac o tom, že vlastne ten Karabach je, to je druhá genocída. Veď ten ich prapôvodný kraj zostal úplne vyčistený. Čiže chcel som len doplniť pána poslanca Škripeka, že aj toto patrí do politiky našej krajiny v rámci Európskej únie, že nemôžeme dovoliť, aby nejaká krajina tuná jednoducho bezdôvodne väznila a súdila týchto predstaviteľov krajiny. Ďakujem.